tartuNLP/wikipedia-smugri-20251201 huggingface dataset:
Happi-isotooppivaihe

Happi-isotooppivaiheella tarkoitetaan merenpohjan kerrostumista määriteltyä ajanjaksoa. Viime jääkauden laajin vaihe oli happi-isotooppivaihe MIS2. Hapen raskaan isotoopin määrä merenpohjan kerrostumissa antaa viitteitä lämpötilasta.
Happi ja lämpötila.
Vesimolekyylissä 2 atomia vetyä ja 1 happea (H2O). Hapella on useita isotooppeja joista keveintä vakaata isotooppia O-16 on suurin osa hapesta. Kosmisen säteilyn seurauksena syntyy raskasta happea O-18, joka on kevyttä harvinaisempaa. Kevythappinen vesi haihtuu raskashappista herkemmin. Jääkaudella merissä on paljon raskashappista, O-18:aa sisältävää vettä, ja ilmakehään haihtuva vesi on kevythappista, runsaasti O-16:ta sisältävää. Koska jääkaudella lämpötilaerot napojen ja päiväntasaajan välillä ovat normaalia suuremmat, Grönlannin ja Etelämantereen jäähän kulkeutuu kylminä kausina normaalia enemmän raskasta happea O-18. Lämpimällä kaudella jäässä ja merissä on vähän raskasta happea O-18.
Eräissä valtameren pohjanäytteissä yhden happi-isotoopin määrän yksikön, delta-O18-promillen kasvu tietää lämpötilan pienemistä 4,2 asteella. Kalkkikuoristen merenpohjan eliöiden delta-O18:n muutos 1% merkitsee myös merenpinnan korkeuden muutosta noin 100 metriä.
Happi-isotooppivaihe.
Happi-isotooppivaiheet numeroidaan nuorimmasta vanhempaan. Useimmiten ne merkitään tähän tapaan: OIS 2 vastaa viime jääkauden kylmintä vaihetta noin 17000 vuotta sitten. OIS on sama kuin Oxygen Isotope Stage, happi-isotooppivaihe. Tämä voidaan myös merkitä "O-2" tai MIS 2 Marine Isotope Stage 2, merenpohjan (kerrostumien) isotooppivaihe 2 tai MOIS 2. Viime jääkautta edelsi Eem-interglasiaali OIS 5e noin 130 000 – 117 000 vuotta sitten.
Viimeisen 2,5 miljoonan vuoden ajalta tunnetaan 103 
happi-isotooppivaihetta.
Kyreneläiset

Kyreneläinen koulukunta (, ”kyreneläiset”) oli antiikin kreikkalainen hellenistisen filosofian koulukunta, joka perustettiin 300-luvulla eaa. Sen perusti Aristippos, Sokrateen oppilas, joka oli kotoisin Kyrenestä. Koulukunta kannatti hedonismia.
Filosofia.
Kyreneläiset olivat sitä mieltä, että tunteita on kaksi: nautinto ja tuska. Nämä vastaavat fyysisinä tuntemuksina pehmeää ja rosoista liikettä. Heidän mielestään nautinto, ja nimenomaan nautinto välittömänä ruumiillisena tyydytyksenä, oli kaikkein suurin hyvä, onnellisuus ja ylin päämäärä. Kaikki nautinnot olivat yhtä suuria, mikään ei ollut toista suurempi.
Diogenes Laertioksen mukaan kyreneläiset jakaantuivat myöhemmin Hegesiaan, Annikeriksen ja Theodoroksen seuraajiin, joiden käsitykset poikkesivat toisistaan joissakin asioissa. Hegesiaan seuraajat korostivat henkilökohtaista hyötyä ja nautintoa, ja katsoivat muun muassa, että viisas tekee kaiken itsensä vuoksi, koska ei pidä ketään muuta yhtä arvokkaana. Annikeriksen seuraajat hyväksyivät ystävyyden ja muun muassa uhrautumisen isänmaan puolesta, vaikka se kaventaisikin henkilökohtaista nautintoa. Theodoros hylkäsi kaikki jumalia koskevat uskomukset.
Kyreneläisyys todennäköisesti vaikutti epikurolaisen koulukunnan oppeihin. Heidän ajatuksensa kuitenkin eroavat epikurolaisten ajatuksista, ja vaikutus voidaankin nähdä enimmäkseen negatiivisena eli syntyneen sitä kautta, että koulukunnat toimivat toistensa kiistakumppaneina. Kyreneläiset kielsivät kaiken arvon "henkisiltä nautinnoilta", jotka he yhdistivät toivoon, muistiin, ja yrityksiin kivun lopettamiseksi yleensä. Epikurolaiset puolestaan hyväksyivät päämääräksi sellaisen nautinnon, joka liittyy tuskien poistamiseen, mutta heidän mielestään se oli eri asia kuin onnellisuus. Kyreneläiset puolestaan perustivat näkemyksensä sille huomiolle, että nautinnon ja kivun tuntemukset, jotka ovat luonteeltaan pelkästään fyysisiä liikkeitä, ovat tunnettuja ainoastaan kullekin ihmiselle itselleen.
Nautinnon korostamisesta huolimatta kyreneläiset eivät kuitenkaan suosineet hillittömyyttä, vaan puhuivat itsekurin ja harkinnan puolesta.
Musée royal de l’Armée

Musée royal de l'Armée et d'Histoire militaire () on Brysselissa sijaitseva Belgian sotamuseo, joka säilyi vuonna 1881 rakennetussa juhlapalatsin siivessä läpi maailmansotien ilman suuria vaurioita. Museossa on aseita esillä useiden vuosisatojen ajalta, museon pihalla on myös panssarivaunuja ja muutama pieni laiva. Ensimmäistä maailmansotaa esittelevässä Venäjä-osastossa on Mannerheim-vitriini. Suurin osasto on ilmailumuseo.
Ilmailumuseo.
Ilmailuosaston lentokonekokoelma oli pieni (15 konetta esillä, 30 varastossa) 1960-luvun lopulle asti. Tuolloin eversti Mike Terlingen ja vääpeli Jean Booten tapasivat sairaalassa, kumpikin toipui lentokoneen maahansyöksyn aiheuttamista vammoista. He keskustelivat tuolloin ilmailumuseosta. Tuosta ajasta eteenpäin Belgian ilmavoimat ovat tukeneet museon toimintaa. Esillä on likimain sata pääosin sotilaslentokonetta. Vuonna 2010 ilmailumuseossa on käynnissa laaja remontti.
Nykyisin esillä on noin 100 konetta avarassa hallissa, muun muassa
Johnny Winter

Johnny Winter (oik. John Dawson Winter III, 23. helmikuuta 1944 Beaumont, Texas, Yhdysvallat – 16. heinäkuuta 2014 Zürich, Sveitsi) oli yhdysvaltalainen rock- ja blues-kitaristi ja -laulaja.
Winterin esikoislevy "Johnny Winter" ilmestyi kesäkuussa 1969, ja samana vuonna hän esiintyi yhdessä basisti Tommy Shannonin ja rumpali Uncle John Turnerin kanssa lukuisilla rockfestivaaleilla, muun muassa Woodstockissa. Helsingin Kulttuuritalolla Winter esiintyi 29. huhtikuuta 1970.
Vuonna 1977 Winter tuotti Muddy Watersin albumin "Hard Again". Heidän yhteistyönään tekemät albumit saivat useita Grammy-palkintoja, ja Winter levytti albumin "Nothing But the Blues" (1977) Watersin yhtyeen jäsenten kanssa.
Vuonna 1980 Winter oli ensimmäisen "Guitar World" -lehden kannessa. Vuonna 1988 hänet valittiin Blues Foundation Hall of Fameen. The Smashing Pumpkins on tehnyt Johnny Winter -tribuuttikappaleen nimeltään "Tribute to Johnny" (julkaistu "Zero"-singlen b-puolella).
Winterin albumi "Roots" ilmestyi 27. syyskuuta 2011. Winterin lisäksi levyllä on mukana muita arvostettuja kitaristeja: Vince Gill, Warren Haynes, Sonny Landreth, Susan Tedeschi, Derek Trucks ja Jimmy Vivino.
Tämän jälkeen ilmestyi albumi "Live Bootleg Series Volume 8 (Limited Edition)" sekä DVD "Live from Tokyo". Winter esiintyi myös CBS:n televisiokanavalla ohjelmassa Late Show with David Letterman. Siitä on taltioitu versio Elmore Jamesin kappaleesta "Dust My Broom".
Johnny Winterin vuonna 2012 perustamassa yhtyeessä soittivat Paul Nelson (kitara), Scott Spray (basso) ja Vito Liuzzi (rummut). Yhtyeen ensimmäisestä Japanin-konsertista Tokion Zepp Music Hallissa 15.4.2011 julkaistiin dvd-levy "Johnny Winter - Live From Japan". Muita Winterin hyväksymiä dvd-julkaisuja ovat "Johnny Winter Live Through the ’70s" sekä "Johnny Winter Live Through the ’80s". Sen sijaan dvd-kokoelma Pieces &amp; Bits ja samasta materiaalista myöhemmin nimillä "Most Famous Hits - Johnny Winter Live" ja "Johnny Winter - The Hoochie Koochie Man". Julkaistut dvd-levyt ovat huonolaatuisia, eikä Winter pitänyt niitä virallisina julkaisuina.
Johnny Winterin pikkuveli on saksofonisti Edgar Winter. Isonveljensä tavoin hänellä on albinismi.
Suomessa.
Lähteet:
Lampisiippa

Lampisiippa ("Myotis dasycneme") on Suomessa harvinainen lepakko. Se on tavattu talvehtimassa Suomessa ensimmäisen kerran vasta vuonna 2002 ja viihtyy todennäköisesti vain etelärannikolla. Laatokalla ja Virossa se on suhteellisen yleinen.
Ulkonäkö ja koko.
Lampisiippa on 51–73 mm pitkä, painaa 13–25 g ja sen siipiväli on 200–300 mm. Yleisväri on ruskea, vatsapuoli vaalea. Lampisiippa on rotevampi kuin muuten samannäköinen vesisiippa.
Levinneisyys ja elinympäristö.
Lampisiippaa tavataan Luoteis-Euroopasta Jenisei-joelle Venäjälle ja etelässä Serbiaan ja Kazakstaniin ulottuvalta alueelta. Joitakin havaintoja on tehty myös Kiinasta.
Vaivaislepakko

Vaivaislepakko ("Pipistrellus pipistrellus") on siippojen heimoon kuuluva lepakkolaji.
Aikaisemmin "Pipistrellus pipistrellus" tunnettiin nimellä kääpiölepakko. Laji kuitenkin jaettiin kahdeksi eri lajiksi, jolloin "Pipistrellus pygmaeus" piti nimen kääpiölepakko ja "Pipistrellus pipistrellus" sai uuden nimen, vaivaislepakko. Nämä kaksi lajia eroavat toisistaan vain ultraäänen perusteella. Vaivaislepakon kaikuluotaimena käyttämän äänen suurin amplitudi on taajuudella 45 kHz, kun taas kääpiölepakolla se on yleensä välillä 50– 60 kHz.
Ulkonäkö ja koko.
Vaivaislepakko painaa vain 3–8 grammaa, sen kehon pituus on 33–45 mm ja siipiväli 180–240 mm.
Levinneisyys.
Vaivaislepakkoa tavataan vyöhykkeellä, joka ulottuu Britteinsaarilta kaakkoon halki Euroopan kohti Aasiaa, myös Pohjois-Afrikassa ja Kiinassa.
Suomessa vaivaislepakko on harvinainen, ja siitä on tehty vain muutama havainto Etelä-Suomen rannikolta. Ensimmäinen havainto on vuodelta 2001. Laji esiintyy lähes koko Euroopassa Viroon ja Skandinavian eteläosiin saakka. Vaivaislepakko on muuttava laji, joka talvehtii Keski-Euroopassa.
Wadowice

Wadowice () on kaupunki Vähä-Puolan voivodikunnassa Etelä-Puolassa noin 50 kilometriä Krakovasta lounaaseen. Vuoden 2019 arvion mukaan siellä asui 18 692 asukasta. Wadowice on edesmenneen paavi Johannes Paavali II:n synnyinkaupunki. Kaupungin talous nojaa turismiin, koneteollisuuteen ja ruoanvalmistukseen. Se on ollut olemassa ainakin 1300-luvulta lähtien. Kaupunginoikeudet Wadowice sai vuonna 1430.
Suomi24

Suomi24 on Suomen kahdeksanneksi suurin sosiaalisen median palvelu. Sillä on noin 1,7 miljoonaa rekisteröitynyttä käyttäjää. Palvelun omistaa City Digital Group. Aiempi omistaja oli Aller Media.
Suomi24:n palveluita ovat muun muassa Keskustelu ja Treffit. Keskustelut on tunnetuin palvelu. Päivittäin julkaistaan jopa yli 20 000 uutta mielipidettä. Historiallisesti suosituimpia aihepiirejä ovat "Yhteiskunta", "Suhteet" ja "Paikkakunnat".
Keskustelu kärsii suuresta määrästä häirikkö- ja roskapostiviestejä. Vuonna 2013 keskusteluihin kirjoitettiin 6,74 milj. viestiä, joista poistettiin 1,2 milj kappaletta. Poistettujen viestien osuus oli n. 18,5 %. Palvelu on erityisesti tunnettu solvaussisällöstään ja haluttomuudestaan poistaa tällaista sisältöä. Keskustelujen moderointi tapahtuu pääasiassa jälkikäteen kävijöiltä tulleiden poistopyyntöjen perusteella.
Palveluun kirjautumisen ikäraja on 13.
Suomi24:n aineisto avattiin vapaaseen tutkimuskäyttöön huhtikuussa 2015, ja korpus on käytettävissä Kielipankin Korp-käyttöliittymän kautta. Aineistoa läpikäynyt Helsingin yliopiston tutkija Minna Ruckenstein kuvaa keskusteluja hyvin kirjaviksi. Yleisluontoisissa aiheissa kuten maahanmuuttokritiikki tai julkisuuden henkilöt taso on matalaa ja kommentit vuodesta ja kohdehenkilöstä toiseen toistuvia, kun taas tarkoin rajatuissa aiheissa keskustelu voi olla hyvinkin monipuolista, kiitos ryhmässä kenties vuosikausia pysyneiden harrastajien asiantuntemuksen. Monille vähemmistöryhmille ja arkaluontoisissa asioissa vertaistukea kaipaaville Ruckenstein arvelee nimimerkkien suojassa käytävien keskustelujen olleen vuosien varrella tärkeä henkireikä. Eri elämäntilanteisiin, esimerkiksi vaikeisiin sairauksiin liittyvissä keskusteluissa kysymykset ja vastaukset pysyvät samoina vuodesta toiseen, mutta keskustelijat vähitellen vaihtuvat sen mukaan, kelle aihepiiri on milloinkin ajankohtainen.
Historia.
Suomi24:n toiminta alkoi vuonna 1998 Telian lanseeratessa sirkus.com-portaalin. Alusta asti palveluvalikoimasta on löytynyt muun muassa Keskustelu, Chat sekä Treffit. Vuonna 2000 omistajaksi vaihtui Scandinavia Online Ab ja samana vuonna myös nimeksi vakiintui Suomi24. Vuonna 2001 Eniro osti Scandinavia Onlinen ja Suomi24:stä tuli osa Eniro-konsernia. Vuodesta 2007 alkaen Suomi24 Oy oli itsenäinen yhtiö, jonka omisti Aller Media. Vuonna 2019 Ilkka Lavaksen City Digital Group osti Suomi24:n.
Palveluun on liitetty seuraavat sivustot:
Sivustolle tehtiin huhtikuun 2010 alkupuolella laaja tietomurto, jossa tunkeutujat onnistuivat varastamaan palvelun käyttäjätietokannan, joka oli salatussa muodossa. Hyökkääjät yrittivät myös jakaa haittaohjelmaa sivuston kautta vierailijoiden tietokoneille.
Autodromo Nazionale Monza

Autodromo Nazionale Monza on moottorirata Monzassa Italiassa.
Autodromo Nazionale Monza avattiin 3. syyskuuta 1922, ja siitä lähtien siellä on ajettu erilaisia autokilpailuja, ja Formula 1 -kalenterissa se on ollut sarjan alusta vuodesta 1950 lähtien vuotta 1980 lukuun ottamatta, jolloin kilpailu ajettiin Imolassa Autodromo Enzo e Dino Ferrarin moottoriradalla Monzan radan kunnostustöiden takia. Vuonna 2021 radan kuuluisin mutka "Parabolica" nimettiin uudelleen Michele Alboreton mukaan "Curva Alboreto"ksi.
Kuolonkolarit.
Monzan rata oli sen valtavien huippunopeuksien takia alkuaikoina hengenvaarallisimpia kilpa-autoiluratoja maailmassa, rataan kuului aikaisemmin myös ovaaliosuus. Monzan ja samalla Italian pahin moottoriurheiluonnettomuus sattui vuonna 1928. Onnettomuudessa kuoli kilpa-autoilija Emilio Materassi ja 27 katsojaa. Formula 1 -sarjan aikana radalla on kilpailuviikon aikana sattunut yhteensä kolme kuolemantapausta kilpakuljettajille. Vuonna 1961 Wolfgang von Trips sai surmansa kilpailussa kolaroituaan nuoren Jim Clarkin kanssa, jolloin auto lensi katsomoon aiheuttaen von Tripsin ja 15 katsojan kuoleman. Vuonna 1970 Jochen Rindt kuoli aika-ajoissa, ja 1978 Ronnie Peterson kuoli yhden Formula 1 -historian pahimman joukkokolarin seurauksena. Jo ennen edellä mainittuja kuljettajia Alberto Ascari kuoli testeissä vuonna 1955.
Myös Formula 1 -sarjan ulkopuolella on tapahtunut kuolemantapauksia. Suomalainen ratamoottoripyöräilijä Jarno Saarinen kuoli Monzan radalla 20. toukokuuta 1973 samassa onnettomuudessa yhdessä Renzo Pasolinin kanssa. Saarinen johti sekä 500- että 250-kuutioisten maailmanmestaruussarjoja.
Radan eri versiot.
Autodromo Nazionale Monza sisältää nykyään kolme rataa:
Voittajat.
Grand Prix.
"Kellertävä tausta tarkoittaa tapahtumaa, joka kuului toista maailmansotaa edeltäneeseen Grand Prix -autoilun Euroopan mestaruussarjaan."
Ralli.
Monzan radalla on ajettu vuodesta 1978 alkaen vuosittain Monza Rally Show -rallikilpailu. Vuosien 2020 ja 2021 kilpailut kuuluivat rallin MM-sarjaan ja ne voitti Sébastien Ogier Toyotalla.
Josef Mysliveček

Josef Mysliveček (9. maaliskuuta 1737 Praha – 4. helmikuuta 1781 Rooma) oli tšekkiläinen säveltäjä. Hän opiskeli aluksi filosofiaa, mutta ryhtyi kuitenkin mylläriksi. 1760-luvulla Mysliveček lähti Venetsiaan opiskelemaan musiikkia. Hän päätti pian jäädä pysyvästi asumaan Italiaan.
Myslivečekin ensimmäinen ooppera sai ensiesityksensä Bergamossa vuoden 1766 tienoilla. Myöhemmin useita säveltäjän oopperoita esitettiin myös Italian ulkopuolella. Hänen viimeiset oopperansa eivät kuitenkaan olleet kovin menestyksekkäitä.
Kaikkiaan 28 oopperan lisäksi hänen sävellystuotantoonsa kuuluu kahdeksan oratoriota, useita kantaatteja, yli 50 sinfoniaa, 29 alkusoittoa, 16 konserttoa ja 134 kamarimusiikkiteosta.
Itä-Euroopan aika

Itä-Euroopan aika (), UTC+2 on aikavyöhyke, johon maantieteellisesti sisältyvät alueet itäisten pituuspiirien 22 astetta 30 minuuttia ja 37 astetta 30 minuuttia välillä.
Suomi liittyi Itä-Euroopan aikaa noudattaviin maihin 1. toukokuuta 1921. Tätä ennen ei ollut virallista yhteisaikaa, vaikkakin rautateillä noudatettu Helsingin paikallisaika oli laajentunut yleisempään käyttöön. Helsingin keskiaika oli noin 1 tunti 40 minuuttia edellä Greenwichin keskiaurinkoajasta. Suomessa muutos tapahtui niin että 1. toukokuuta 1921 vastaisena yönä kellot siirrettiin kello 24 eteenpäin 20 minuuttia 10,9 sekuntia, jolloin ne olivat tasan kaksi tuntia edellä Greenwichin ajasta.
Jotkut valtiot käyttävät yhteyksiensä vuoksi toista aikavyöhykettä kuin mihin ne maantieteellisesti auringon kierron ja pituuspiirien perusteella kuuluvat. Merkittäviä siirtymiä ovat olleet:
Kesäisin on käytössä "Itä-Euroopan kesäaika" (EEST) eli Itä-Euroopan aika lisättynä yhdellä tunnilla, UTC+3.
Nimitystä Itä-Euroopan aika käytetään vain Euroopassa.
Toki pona

Toki pona on kanadalaisen kielitieteilijän Sonja Langin vuonna 2001 julkaisema keinotekoinen kieli. Sen nimi tarkoittaa ”yksinkertaista kieltä” tai ”hyvää kieltä”.
Kieltä ei ole varsinaisesti tarkoitettu kansainväliseksi apukieleksi, vaan testaamaan minimalismia ja Sapirin–Whorfin hypoteesia. Kieli on saanut vaikutteita myös taolaisesta filosofiasta. Langin mukaan toki ponan on myös tarkoitus helpottaa puhujan ajattelua yksinkertaistamalla sitä.
Toki pona on etupäässä omintakeinen suunnitelmakieli, jonka tunnuksena käytetään hymyilevää, kolmisäteistä aurinkoa. Tarkoitus on saada ilmaistuksi mahdollisimman paljon mahdollisimman vähin eri sanoin – virallisia sanoja on vain 123. Kielen ilmoitetaan keskittyvän ”elämän hyviin asioihin”, ja vaikka kielioppi poikkeaa tuntemistamme kielistä, se on säännöllistä ja helppotajuista. 
Kielen oppimisen on sanottu olevan todella helppoa ja siihen menee noin 30 tuntia. 
Kieltä kirjoitetaan latinalaisin aakkosin. Huomattavaa on, että toki ponan virallisia sanoja ei koskaan aloiteta isolla alkukirjaimella edes lauseen alussa. Toki ponan varsinaiseen sanastoon kuulumattomat sanat puolestaan aloitetaan aina isolla alkukirjaimella. Näitä saattavat olla henkilöiden tai maantieteellisten sijaintien nimet. Paino on aina ensimmäisellä tavulla.
Äänteet.
Toki ponassa on vain 14 foneemia eikä yhtään klusteria tai diftongia.
Vokaalit.
Vokaaleja on vain viisi. Pitkiä ja lyhyitä vokaaleja ei erotella mitenkään.
Sanasto.
Toki ponassa on 123 sanaa, joista pääosa on peräisin englannin, tok-pisinin, suomen, georgian, hollannin, ranskan, esperanton, kroatian, mandariinikiinan ja kantoninkiinan kielten sanoista. Sanaston hyvin pienen koon vuoksi useimmilla sanoilla on hyvin laaja merkityskenttä. Esimerkiksi "pona" voi tilanteesta riippuen tarkoittaa muun muassa "hyvää", "kiitosta", "erinomaista" ja "ihanaa".
Monet monimutkaisemmat sanat muodostetaan yhdistelemällä sanoja. Esimerkiksi ”muusikko” on toki ponaksi "jan pi kalama musi", joka muodostuu sanoista "jan" (’henkilö’, ’joku’), "pi" (’johonkin kuuluva’, monikäyttöinen sana), "kalama" (’ääni’, ’saada aikaan ääntä’, ’soittaa’) ja "musi" (’peli’, ’pitää hauskaa’, ’taide’, ’viihde’).
Suomen kielestä lainatut sanat.
Tarkalleen ottaen toki ponan sanoilla ei välttämättä ole selkeää suomenkielistä vastinetta, vaikka sana olisikin peräisin suomesta. Lisäksi sama sana voi sijainnistaan riippuen olla lauseessa useammassa roolissa (substantiivi, verbi, partikkeli tai konjunktio). Joitakin suomesta tulevia toki ponan sanoja ovat mm.:
Kielioppi.
Kuten pidginit, toki pona keskittyy yksinkertaisiin aineksiin ja ideoihin, jotka ovat melko kansainvälisiä eri kulttuurien välillä. Toki ponassa ei esimerkiksi ole aikamuotoja tai monikon ja yksikön erottelua.
Esimerkkejä.
mama pi mi mute (Isä meidän).
mama pi mi mute o,
sina lon sewi kon.
nimi sina o sewi en pona.
ma sina o kama.
jan o pali e wile sina en lon sewi kon en lon ma.
sina o pana lon tenpo suno ni e moku tawa mi.
o weka e pali ike mi, sama la mi weka e pali ike pi jan ante.
o pana ala e wile ike tawa mi.
o awen e mi weka tan ike.
ni li nasin.
Bruu

Bruu on bru-kansan käyttämä kaakkoisaasialainen kieli. Kieli kuuluu austroaasialaisten kielten katukielten ryhmään. Kieltä puhuu Thaimaassa noin 20 000 ihmistä, Laosissa noin 50 000 ihmistä ja Vietnamissa noin 55 000 ihmistä. Bruu ei ole minkään maan virallinen kieli.
Andersen

 Andersen on norjalais-tanskalainen sukunimi, joka merkitsee Andersin poikaa.
NexGen

NexGen oli yhtiö, joka suunnitteli x86-arkkitehtuuriin perustuvia suorittimia.
Kuten kilpailijansa Cyrix, NexGen ainoastaan suunnitteli tuotteensa ja antoi muiden yritysten valmistaa ne. NexGenin suorittimet valmisti IBM. Vuonna 1994 NexGen esitteli Nx586-suorittimen, joka kilpaili Intel Pentiumin kanssa, mutta ei toiminut samoilla emolevyillä kuin Pentium vaan vaati omat emolevynsä. NexGen tarjosi sekä VLB- että PCI-pohjaisia emolevyjä Nx586:lle.
Kuten Cyrixin ja AMD:n Pentium-luokan suorittimet, myös Nx586 oli kellojaksoa kohti nopeampi kuin Pentium, joten NexGen nimesi 75 megahertsin mallin Nx586-P80:ksi ja 84 megahertsin mallin Nx586-P90:ksi. Kuitenkin myöhemmin, kun Intel julkaisi uuden Triton-piirisarjan Pentiumille, Nx586 ei enää pärjännyt suorituskyvyssä Pentiumia vastaan. Nx586:ssa ei ollut matematiikkasuoritinta, joten NexGen tarjosi tähän Nx587-suoritinta.
Kun AMD:n K5-suoritin epäonnistui markkinoilla, AMD osti NexGenin vuonna 1996, jotta saisi sen suunnitteluryhmän sekä seuraavan sukupolven suoritinsuunnitelman, jonka AMD myöhemmin julkaisi AMD K6:na.
Hollywood Walk of Fame

Hollywood Walk of Fame on osa Hollywood Boulevardin ja Vine Streetin jalkakäytäviä Hollywoodissa, Los Angelesissa. Näiden katujen jalkakäytävällä on yli 2 500 viisisakaraista tähteä, joista jokainen on omistettu jollekin julkisuuden henkilölle hänen työstään viihdeteollisuuden hyväksi. Palkitut saavat nimensä tähteen saavutuksista elokuva-, teatteri-, radio-, televisio- tai musiikkialalla. Joillain palkituilla on monia tähtiä saavutuksista useilla mainituista aloista. Ainoa jokaisella viidellä alalla palkittu on Gene Autry.
Historia.
Walk of Fame rakennettiin vuonna 1958, ja 1978 Los Angelesin kaupunki nimitti sen kulttuuri- ja historiakohteeksi. Ensimmäinen tähti nimettiin Joanne Woodwardin kunniaksi 9. helmikuuta 1960. Alkuperäisellä Walk of Famella oli 2 500 tyhjää tähteä, joista 1 558 oli nimetty ensimmäisen kuudentoista kuukauden aikana. Siitä lähtien tähtiä on myönnetty hitaammin, noin kaksi kuukaudessa. 1994 yli 2 000 alkuperäistä tähteä oli nimetty, ja tähtiä lisättiin edelleen. Uusista nimistä päättää Hollywoodin kauppakamari. Apollo 11:n astronauteille on myönnetty tähtien sijaan täysikuuta muistuttavia muistolaattoja. Tähtien sijainnit eivät välttämättä ole lopullisia, vaan niitä on toisinaan jouduttu siirtämään esimerkiksi rakennustöiden takia. 
Tähtiä on myönnetty myös kolmelle koiralle, Lassielle sekä mykkäelokuva-aikakauden Strongheartille ja Rin Tin Tinille.
M/S Celestyal Crystal

M/S Celestyal Crystal (ent. M/S "Sally Albatross", M/S "Leeward", M/S "Superstar Taurus", M/S "Silja Opera", M/S "Opera", M/S "Cristal" ja M/S "Louis Cristal") oli risteilyalus, joka teki muun muassa Silja Linen omistuksessa ollessaan risteilyjä Helsingistä Pietariin, Riikaan, Tallinnaan ja Visbyhyn sekä Tukholmasta Tallinnaan. Toukokuussa 2025 alus siirtyi Alangiin, jossa se on tarkoitus romuttaa. 
Historia.
M/S "Celestyal Crystal" on entinen M/S "Sally Albatross", joka rakennettiin vuonna 1992 samannimisen risteilyaluksen rungon päälle Finnyardsin Rauman telakalla. 
Viking Saga 1980.
Alkuperäinen alus, M/S "Viking Saga", rakennettiin vuonna 1980.
Sally Albatross (I) 1986.
"Viking Saga" muutettiin "Sally Albatross" -risteilyalukseksi vuonna 1986. Laiva paloi vesirajan yläpuolisilta osin korjauskelvottomaksi vuonna 1990 ollessaan korjattavana Finnbodan telakalla Nackassa.
Sally Albatross (II) 1992.
Laivan omisti Rederi AB Sally. Se siirtyi Silja Linen taustayhtiöille samana vuonna 1992.
"Sally Albatross" risteili Helsingistä käsin 4. maaliskuuta 1994 asti. Tuolloin laiva ajoi Porkkalan edustalla pahasti karille, koska komentosillan henkilökunta ei hallinnut laivan navigointijärjestelmää. Se vajosi osittain matalikolle. Alus saatiin pelastettua, ja sitä korjattiin ensin Helsingin Vuosaaren telakalla ja lokakuusta 1994 alkaen La Speziassa Italiassa.
Leeward / SuperStar Taurus 1995.
Alus vuokrattiin Norwegian Cruise Linelle, jonka liikenteessä alus oli 20. lokakuuta 1995 alkaen vuosituhannen vaihteeseen saakka. Laivan nimenä oli "Leeward".
Laiva aikarahdattiin Star Cruises -varustamolle. "Superstar Taurus" -nimisenä alus risteili Japanin ja Korean välillä maaliskuusta 2000 joulukuuhun 2001 saakka.
Laivan vaiheita 2000-luvulla.
Uutta rahtaajaa ei löytynyt, joten vuonna 2002 alus palasi Itämerelle ja aloitti risteilytoiminnan "Silja Opera" -nimisenä kesäkuussa 2002. Risteilyjä oli Helsingistä Tallinnaan, Pietariin, Riikaan ja Visbyyn.
Alus rekisteröitiin Sea Containers Opera Ltd. -yhtiölle 19. heinäkuuta 2006. Laivan nimeksi tuli "Opera" ja kotisatamaksi Nassau. Sea Containers myi "Operan" toukokuussa 2007 kyproslaiselle Louis Cruise Linesille. Heinäkuussa alus sai silloisen "Cristal-"nimensä. Se korvasi M/S "Sea Diamond" -aluksen, joka upposi 6. huhtikuuta 2007 Välimerellä.
Joulukuussa 2013 laiva aloitti "Louis Cristal" -nimisenä yhteistyössä kanadalaisen matkatoimiston kanssa ensimmäisenä viikon risteilyt Kuuban ympäri.
Alkuvuodesta 2015 laivan nimeksi muutettiin "Celestyal Crystal". Kesäkuussa 2015 alus törmäsi toisen aluksen kanssa Turkin rannikolla.
Toukokuussa 2025 alus siirettiin Alangiin, jossa alus tullaan mahdollisesti romuttamaan.
Harmageddonin taistelu

Harmageddonin taistelu on Ilmestyskirjan mukaan aikojen lopulla käytävä viimeinen suuri taistelu, johon Gog ja Magog sekä muut Jumalan viholliset kerääntyvät Pedon kanssa. Nimi esiintyy Ilmestyskirjan jakeessa 16:16, ja se liittyy suoranaisesti ”Jumalan, Kaikkivaltiaan, suuren päivän sotaan”. Sanaa käytetään erityisesti siitä tilasta eli tilanteesta, johon ”koko asutun maan kuninkaat” kootaan Jumalaa ja hänen Jeesuksen Kristuksen hallinnassa olevaa valtakuntaansa vastaan. 
Paikasta käytetään eri käännöksissä muotoa "Harmageddon" (KR-92, UTN) tai "Armageddon" (Ilm. 16:14, 16, KR-1776, AT, KJ, JB, RS, TEV). Ilmestyskirjan kertomuksen mukaan maan kuninkaiden yhtyneet joukot kootaan ”paikkaan [eräs kreikk. sanan "to′pos" muoto], joka hepreaksi on nimeltään "Har-Magedon"" (Ilm. 16:16). Raamatussa sana to′pos voi tarkoittaa kirjaimellista paikkaa (Matt. 14:13, 15, 35), jonkun mahdollisuutta eli ”tilaisuutta” (Apt. 25:16) tai kuvaannollista valta-aluetta, tilaa eli tilannetta (Ilm. 12:6, 14). Tekstiyhteyden mukaan ”paikka”, johon maan yhtyneet sotavoimat marssivat, viittaa viimeksi mainittuun merkitykseen. Hepreasta juontuva nimi Har-Magedon merkitsee yksinkertaisesti ’Megiddon vuorta’.
Nähtävästi kirjaimellista ”Megiddon vuori” -nimistä paikkaa ei ole ollut Luvatussa maassa eikä sen ulkopuolella, ei ennen näyn muistiin kirjoittaneen apostoli Johanneksen päiviä eikä hänen päivinään. Har-Magedon-nimen merkitys juontuu näin ollen ilmeisesti muinaiseen Megiddon kaupunkiin liittyneistä tapahtumista. Se sijaitsi kauppareittien risteyksessä, joten sen tärkeyden takia siitä on mainintoja Egyptin kirjoituksissa sekä Raamatussa. Se sijaitsee nykyisessä Israelissa Afulan kunnassa (38 900 asukasta) ja sinne voi ajaa valtatie 66:ta pitkin.
Megiddon muinaiset taistelut.
Muinainen Megiddo sijaitsi pronssikaudella Egyptin ja syyrialais-babylonialaien vaikutusalueen rajalla, joten sen hallinnasta käytiin useita ankaria taisteluja. Egyptiläiset Thutmosis III:n joukot voittivat siellä syyrialais-palestiinalaisen liittokunnan vuonna 1478 eaa., ja Juudan kuningas Joosia pyrki siellä pysäyttämään faarao Nekhon joukot 600-luvulla eaa. Joosia kuitenkin hävisi taistelun. Tapahtuman katsotaan vaikuttaneen syvästi Raamatun kirjoittajiin ja nostaneen linnoituksen paikaksi, jossa tulee tapahtumaan maailmanhistorian loppuselvittely.
M/S Mega Andrea

M/S Mega Andrea (aiemmin Wellamo ja Silja Festival) on Corsica Ferriesin omistama autolautta. Aiemmin laivaa liikennöivät Silja Line ja Tallink. Sen reitteinä olivat muun muassa Turku–Maarianhamina/Långnäs–Tukholma sekä Tukholma–Riika.
Historia.
Laiva valmistui M/S Wellamo -nimisenä Wärtsilän Helsingin telakalta vuonna 1986 vuotta sisartaan M/S Sveaa (nyk. M/S Mega Smeralda) myöhemmin. 
Laiva asetettiin alun perin reitille Tukholma–Maarianhamina–Turku-reitille, jota se ajoi aina vuoden 2008 heinäkuuhun asti. Kesällä 1990 laiva liikennöi reitillä Helsinki–Tukholma. 
Elokuussa 1991 noin tuhatta matkustajaa kuljettanut "Wellamo" oli vähällä törmätä ohjausvian saaneeseen, lentopetrolilla lastattuun tankkeri "Tärnfjordiin" Tukholman saaristossa. Joidenkin tietojen mukaan etäisyys oli pienimmillään 8 metriä, ja arvioiden mukaan törmäyksestä olisi aiheutunut valtava räjähdys ja suuronnettomuus.
Vuonna 1992 laivan nimi vaihtui Silja Festivaliksi. 20. maaliskuuta – 23. toukokuuta 1993 laiva liikennöi reitillä Vaasa–Uumaja. Silja Linen liityttyä Euroway-liikenteeseen Silja Festivalista tuli Eurowayn toinen laiva M/S Frans Suellin (myöh. "Silja Scandinavia" ja "Gabriella") ohella reitille Malmö–Travemünde–Lyypekki. Myöhemmin reittiä pidennettiin alkupäässä Kööpenhaminaan.
Euroway-liikenteen loputtua huhtikuussa 1994 Silja Festival siirrettiin takaisin liikennöimään Vaasasta Uumajaan ja Sundsvalliin.
2. syyskuuta 1994 Silja Festival siirrettiin Vaasasta Helsinki–Tallinna-reitille. Kesällä 1995 Silja Festival oli jälleen Vaasa–Sundsvall-reitillä palaten sen jälkeen Helsinki–Tallinna-reitille. 5. huhtikuuta 1997 Silja Festival liputettiin Ruotsin lipun alle ja asetettiin Tukholma–Maarianhamina–Turku-reitille.
Huhtikuussa 2007 Silja Linen uusi omistaja Tallink ilmoitti korvaavansa Silja Festivalin kesällä 2008 M/S Galaxyllä Turku–Maarianhamina-Tukholma-reitillä; Silja Festival siirtyi puolestaan Tukholma–Riika-reitille aloittaen 2. elokuuta 2008 Riiasta Tallink-brändin alla. Laiva liputettiin Latviaan ja kotisatamaksi tuli Riika, mutta virallinen nimi säilyi ennallaan. Laiva sai lisäksi Tallink-värityksen. 
5. huhtikuuta Tallink tiedotti M/S Silja Festivalin siirtyvän pois Tukholma-Riika-linjalta ja korvaavansa aluksen M/S Isabellella, joka luovutettiin varustamolle 4. huhtikuuta 2013.
28. tammikuuta 2014 Silja Festival lähti Tallinnasta Kitimatin satamaan, Kanadaan. Alus vuokrattiin vuodeksi (+ optio 3 vuotta), ja se toimi työväen hotellina. 
4. toukokuuta 2015 Tallink myi aluksen Corsica Ferriesille, joka asetti heinäkuussa 2015 laivan reitille Livorno–Golfo Aranci. Alus sai uuden nimen Mega Andrea.
Limetti

Limetti ("Citrus aurantiifolia") on ruutakasveihin (Rutaceae) kuuluva sitruspuu ("Citrus"), joka on kotoisin Kaakkois-Aasiasta. Limetti on sukaattisitruunan ja "Citrus micranthan" luonnollinen risteymä. Limettiä kasvatetaan trooppisilla alueilla kaikkialla maailmassa. Sen hedelmää kutsutaan samalla nimellä, tosin usein hedelmästä käytetään suomen kielessä sen vieraskielistä nimeä "lime". Limetin hedelmä on vihreä ja sitruunaa pienempi, ja se on mehukas ja hapan. Sen hedelmäliha on vaalean keltaisenvihreää.
Limettipuu on pensasmainen ja kasvaa noin viiden metrin korkuiseksi. Siitä on olemassa myös pienoislajikkeita, joita on mahdollista kasvattaa sisällä tai kasvihuoneessa. Puun soikeat lehdet muistuttavat appelsiinin lehtiä. Kukat ovat halkaisijaltaan noin 2,5 senttiä ja väriltään kellertävän valkoisia, ja niiden ulkoreunoissa on hiukan vaaleaa violettia.
Käyttö.
Limetin hedelmien mehua käytetään usein juomissa, kuten alkoholipitoisissa drinkeissä (esimerkiksi margarita, mojito, caipirinha ja cuba libre) sekä virvoitusjuomien ja mehujen ainesosana. Limetti on perusraaka-aine meksikolaisessa ja thaimaalaisessa keittiössä.
Ruoanlaitossa limetistä käytetään useimmiten sen mehua tai raastettua kuorta.
Limettiä voidaan käyttää myös ruokien tai juomien koristeluun viipaleina tai lohkoina.
Limettimehu sisältää runsaasti C-vitamiinia, minkä vuoksi sitä on käytetty keripukin torjunnassa. Yhdistyneen kuningaskunnan merivoimat otti käyttöön päivittäisen limettimehuannoksen keripukin torjuntaan laivoillaan 1700-luvulla. Brittimerimiehet saivat tästä lempinimen "limey", joka yleistyi tarkoittamaan brittejä yleisesti.
Limettiöljy.
Limettiöljy () on limetin ja muidenkin sitrushedelmien, kuten sitruunan, kuorista puristettu tai tislattu eteerinen öljy. Se sisältää sitraalia, linalolia ja linalyyliasetaattia. Limettiöljyä käytetään juomien ja hajuvesien valmistuksessa sekä siivoustuotteissa ja aromaterapiassa.
Morane-Saulnier MS 50C

Morane-Saulnier M.S.50C oli ranskalainen, Morane -veljesten ja Raymond Saulnierin 1920-luvulla kehittämä koulukone, jonka ensilento tapahtui vuonna 1924. Yksitasoinen, puurakenteinen ja kankaalla verhoiltu kaksipaikkainen kone suunniteltiin koulutuskoneeksi ja matkailukoneeksi. Kone oli yksi viimeisistä, joissa oli pyörivä tähtimoottori, 130-hevosvoimainen Clerget 9B.
Käyttö Suomessa.
Suomen Ilmavoimat hankki 1925 kuusi Moranen lentokonetta, jotka olivat koulutuskäytössä vuoteen 1932 asti. Keski-Suomen ilmailumuseossa on entisöitynä esillä konetyypin ainoa säilynyt yksilö.
Holstein-interglasiaali

Holstein-interglasiaali (Englannin Hoxnian, Amerikan Yarmouth) oli lämmin jakso Elster- ja Saale-jääkausien välissä noin 400 000–300 000 vuotta sitten. Kausi oli osa "suurta interglasiaalia", johon liittyi keskikokoisia jäätiköitymisiä ja lämpimiä kausia. Monet ovat sitä mieltä, että varsinainen Holstein olisi ollut sama kuin Englannin Purfleet-interstadiaali MIS9 300 000–288 000 vuotta sitten, mutta jotkut väittävät Holsteinin olleen MIS 11 Hoxnian 430 000–380 000 vuotta sitten. Holstein-lämpökautta vastasi Italian Tyrrhenian I-rantaviiva. Keskieurooppalaista Holstein-interglasiaalia on katsottu vastaavan myös nimitykset Mindel-Riss Alpeilla, Likhvino Venäjällä, Tobol Länsi-Siperiassa sekä Yarmouth Pohjois-Amerikassa. 
Holstein-interglasiaalista tehdyissä tutkimuksissa nähdään interglasiaalijaksolle tyypillinen arolajiston levittäytyminen ennen koivun ja muiden puiden saapumista. Suomessa kasvoi Holstein-interglasiaalin aikana monia nykyisin täällä tuntemattomia kasvilajeja, muun muassa serbiankuusta ("Picea omorika").
Holstein-kauden ihminen oli neandertalinihmisen edeltäjä tai varhaisnykyihminen, joka tuotti Clacton- tai Acheul-tyypin esineitä. Holstein-kauden ihmistä sanotaan Swanscomben ihmiseksi ja Steinheimin ihmiseksi. Molemmissa oli sekä Neandertalin että nykyihmisen piirteitä.
AMD K6

AMD K6 on AMD:n valmistama Intel Pentium -tason suoritin. Se on AMD K5:n seuraaja. K6 perustuu NexGenin suunnittelemaan Nx686-suorittimeen. K6:tta valmistettiin kahdella eri ytimellä. Sen kellotaajuus on 166, 200, 233, 266 tai 300 megahertsiä. Sen seuraajia ovat AMD K6-2 ja AMD K6-III.
Tekniset tiedot.
AMD K6 sisältää 8,8 miljoonaa transistoria. Siinä on 64 kilotavua L1-välimuistia, 32 kilotavua datalle ja 32 kilotavua käskyille. Se tukee MMX-käskyjä, käyttää 66 megahertsin väylää ja liitetään Socket 7 -suoritinkantaan. Suorittimen liukuhihnan pituus on 5-6 vaihetta riippuen suoritettavasta käskystä, ja se pystyy suorittamaan kahta eri käskyä rinnakkain.
Liukulukuyksikkö ei ollut liukuhihnoitettu, joten liukulukulaskennan suorituskyvyssä K6 hävisi Intel Pentiumille ja Intel Pentium Prolle. Liukulukusuorituskyky oli kuitenkin selvästi parempi kuin Cyrixin suorittimissa.
K6 pilkkoi suurimman osan suoritettavista CISC-käskyistä RISC-tyylisiksi mikro-operaatioiksi, joita prosessoriydin sisäisesti suoritti. Monimutkaisemmat käskyt suoritettiin silti edelleen mikrokoodilla, kuten kaikissa myöhäisemmissäkin x86-suorittimissa.
K6 osasi dynaamisesti uudelleenjärjestellä suoritettavan ohjelmakoodin käskyjä paremman suorituskyvyn saamiseksi, toisin kuin Intel Pentium, joka suoritti käskyt aina samassa järjestyksessä kuin miten ne koodissa esiintyivät. K6:ssa oli myös aikaansa nähden melko kehittynyt haarautumisenennustin.
Eri ydinten erot:
Cisalppinen tasavalta

Cisalppinen tasavalta () oli Napoleonin vuonna 1797 Pohjois-Italiaan perustama vasallivaltio, johon yhdistettiin Cispadaaninen tasavalta ja Transpadaaninen tasavalta. Sen pääkaupunki oli Milano. Siihen kuului koko Lombardia, Romagna, osia Venetsiasta, Modenasta ja Kirkkovaltiosta. Se muutettiin 1802 Italian tasavallaksi Napoleon presidenttinä ja 1805 Italian kuningaskunnaksi Napoleon kuninkaana. Valtio hajotettiin Wienin kongressissa 1815.
Tiira (lentokone)

Tiira on suomalainen kotitekoinen lentokone.
Yksipaikkaisen Tiira-lentokoneen suunnitteli ja rakensi sanginjokelainen Raimo Päätalo (s. 1947). Se valmistui vuonna 1973 ja Päätalo käytti sitä vuoteen 1977 asti lentäen noin 70 tuntia. Kone on suunniteltu ilman mitään muuta koulutusta kuin lennokkien rakentamisesta saatu. Ohjaamiseenkaan ei ollut saatu mitään koulutusta. Raaka-aineet olivat maatalon tavaroista löydettyjä, muun muassa siipisaloissa käytettiin huonekaluputkea ja koneen verhoiluun kasvihuonemuovikalvoa. Voimalaite oli Volkswagenin 50-hevosvoimainen moottori. Lentämisharrastus olisi voinut jatkua pidempään, mutta vuonna 1977 Tiira havaittiin Oulun lennonjohdon tutkassa. Nykyisin kone on Keski-Suomen ilmailumuseossa. 
Päätalo rakensi toisen Tiira 2 -koneen vuonna 1983 ja sillä lentäminen toi neljän kuukauden ehdollisen vankeustuomion. Myöhemmin Päätalo on rakentanut myös kolmannen Tiira 3 -lentokoneen.
Vuonna 2010 ”oululaismies” tuomittiin päiväsakkoihin syyskuussa 2009 tapahtuneesta luvattomasta lennosta: ”kahdesta ilmailurikkomuksesta ja kulkuneuvon kuljettamisesta oikeudetta.”
Syyttäjä vaati Tiira 3 -lentokonetta valtion haltuun rikoksentekovälineen, mutta vaatimus ei mennyt läpi oikeudessa. Mies kuitenkin lupasi olla lentämättä enää.
30. elokuuta 2014 lennonjohto havaitsi omatekoisen pienkoneen tutkassa noin 60 kilometrin etäisyydellä Oulun lentokentästä ja ilmoitti poliisille asiasta. Lentäjää epäillään ilmailurikkomuksesta ja kulkuneuvon kuljettamisesta oikeudetta. Poliisilla on ollut tietoa miehen aiemmasta vastaavanlaisesta toiminnasta.
Vande Mataram

Vandē Mātaram on Intian kansallinen laulu, jonka aseman virallisena kansallislauluna otti Jana Gana Mana. Vandē Mātaram on Bankim Chandra Chatterjeen säveltämä vuonna 1876 ja se ilmestyi ensi kertaa hänen kirjassaan "Anandamatha" vuonna 1882. Brittihallinnon aikana "Vandē Mātaram" oli itsenäisyysmielenosoittajien suosima slogan.
वन्दे मातरम् &lt;br&gt;
सुजलां सुफलां मलयजशीतलाम्&lt;br&gt;
सस्यश्यामलां मातरम्॥&lt;br&gt;
&lt;br&gt;
शुभ्रज्योत्स्ना पुलकितयामिनीम्&lt;br&gt;
पुल्लकुसुमित द्रुमदलशोभिनीम्&lt;br&gt;
सुहासिनीं सुमधुर भाषिणीम्&lt;br&gt;
सुखदां वरदां मातरम्॥&lt;br&gt;
&lt;br&gt;
कोटि कोटि कन्ठ कलकलनिनाद कराले&lt;br&gt;
कोटि कोटि भुजैर्धृतखरकरवाले&lt;br&gt;
के बोले मा तुमी अबले&lt;br&gt;
बहुबलधारिणीं नमामि तारिणीम्&lt;br&gt;
रिपुदलवारिणीं मातरम्॥&lt;br&gt;
Mignet HM-14 Pou du Ciel

Mignet HM-14 Pou du Ciel ("Taivaankirppu") on ranskalainen vuonna 1934 suunniteltu itserakennettava lentokone.
Koneen suunnitteli sähköinsinööri Henri Mignet vuonna 1934. Koneesta tuli suosittu, sen rakennusohjekirjoja myytiin tuhansia kappaleita Euroopassa ja satoja koneita valmistettiin eri maissa. Koneen rakenne oli hyvin yksinkertainen, ja siinä ei ollut lainkaan korkeusperäsintä eikä siivekkeitä. Kone ei kuitenkaan oiennut yli 15 asteen syöksystä, mikä aiheutti useita lentäjän kuolemaan johtaneita onnettomuuksia. Kone asetettiin useissa maissa lentokieltoon ja sen suosio hupeni. Mignet kuitenkin jatkoi koneensa kehittämistä kuolemaansa vuonna 1965 asti.
Käyttö Suomessa.
Suomeen hankittiin 1930-luvulla useita Taivaankirppuja, näistä rekisteröitiin OH-KAA, OH-KAB ja OH-KAH. Konetyyppi asetettiin Suomessa lentokieltoon vuonna 1939. 
Museokoneita Suomessa.
Keski-Suomen ilmailumuseossa on yksi kappale, OH-KAH. Suomen ilmailumuseossa on OH-FBA, joka on replika. Tampereen Vapriikin näyttelyssä on esillä yksi Taivaankirppu, OH-KAA.
Almaty

Almaty tai Almatı (, ; , vuosina 1921–1992 Alma-Ata ) on noin 2,3 miljoonalla asukkaallaan Kazakstanin suurin kaupunki ja maan entinen pääkaupunki. Maan kaakkoisosassa sijaitseva Almatyn kaupunki on itsehallinnollinen kaupunkialue Almatyn alueen eli oblastin sisällä. Se ei ole hallinnollisesti osa maakunta-aluetta vaan toimii suoraan Kazakstanin tasavallan hallinnon alaisuudessa.
Historia.
Vuonna 1854 venäläiset perustivat Almatyn kazakkikylään Keski-Aasiaan yhteyteen, lähelle Kirgisian rajaa Zailijskojen rajalinnoituksen (Заилийское). Paikkakunnan nimeksi tuli keisari Nikolai I:n mieltymyksen perusteella pian Vernyi (Верный, ). Vuonna 1921 kaupungista alettiin käyttää kazakinkielisestä nimestä tulevaa venäläistettyä nimeä Alma-Ata, jossa alkuosa tarkoittaa omenaa, loppuosa isoisää: kaupungin nimen merkitys olisi näin ollen "omenan isoisä" tai "omenoiden isä". Tosiasiassa kaupungin nimi näyttää olevan yksinkertaisesti adjektiivimuoto sanasta "alma", omena. Kaiken lisäksi tutkijat saivat selville vuonna 2010, että omenakasvi on todella peräisin Etelä-Kazakstanin vuorilta Almatyn ympäristöstä. Kaupungin nimen turkkilaista kirjoitustapaa vastaa translitterointi Almatı. Nykyisin esimerkiksi ulkoministeriö käyttää kaupungista nimeä Almaty, joka on kaupungin ”virallinen” suomalainen kirjoitustapa, vaikka monien matkatoimistojen viestinnässä neuvostovallan aikainen Alma-Ata on yhä käytössä.
Kaupungista tuli vuonna 1929 perustetun Kazakstanin sosialistisen neuvostotasavallan pääkaupunki. Kazakstan itsenäistyi vuonna 1991 Neuvostoliiton hajotessa. Pääkaupunki siirrettiin keskemmäksi valtiota Astanaan vuonna 1997.
Venäjällä syntyneen Gennadi Kolbinin nimitys Kazakkien kommunistisen puolueen pääsihteeriksi loppuvuodesta 1986 johti kolmipäiväisiin väkivaltaisiin mellakoihin kaupungissa (ns. Želtoksan, Желтоқсан, suom. joulukuu). Levottomuudet olivat yksi ensimmäisiä merkkejä Neuvostoliiton kansallisuuspolitiikan epäonnistumisesta ja kansallisuuksien välisistä jännitteistä.
Väestö ja kulttuuri.
Almaty on Kazakstanin suurin kaupunki 2 297 500 asukkaallaan (2025 alun arvio).Kaupunki on jatkanut kasvuaan Neuvostoliiton hajoamisen jälkeen ja pääkaupungin aseman menettämisestä huolimatta. Kaupungin asukasluku on kehittynyt viime vuosikymmeninä seuraavasti:
Vuonna 2003 kaupunki jakautui etnisesti seuraavasti: kazakit 43,7 %, uiguurit 5,7 %, tataarit 2,1 %, venäläiset 40,2 %, ukrainalaiset 1,7 %, saksalaiset 0,7 %, korealaiset 1,8 %.
Koska kaupunkia pidetään omenoiden alkukotina, Almatyssa järjestetään vuosittain omenafestivaali.
Palvelut.
Kaupungissa on kaksi yliopistoa ja kymmeniä korkeakouluja. Tunnettuja ovat myös televisiotorni ja "Medeo"-tekojäärata.
Liikenne.
Eurooppatiet E40 ja E125 kulkevat Almatyn kautta ja lyhyempi eurooppatie E011 alkaa sieltä. Kaupungissa on kansainvälinen lentoasema ja tärkeä rautatieasema.
Siviilisääty

Siviilisääty määrittelee henkilön perheoikeudellisen aseman, eli sen mitä yhteiskunnan vahvistamia velvoitteita hänellä on muita läheisiään kuin jälkeläisiään kohtaan.
Suomi.
Siviilisäädyt ovat (Suomessa vuonna 2018):
Avoliitto ei ole siviilisääty.
Suomessa samaa sukupuolta olevat parit ovat vuodesta 2002 lähtien voineet rekisteröidä parisuhteensa. Tietosuojasyistä rekisteröidyssä parisuhteessa olevat luokitellaan kuntakohtaisissa tilastoissa yhteen naimisissa olevien kanssa. Maaliskuusta 2017 lähtien ei ole enää ollut mahdollista rekisteröidä parisuhdetta, sillä avioliittolain muutoksen myötä samaa sukupuolta olevat henkilöt voivat solmia avioliiton. Tätä ennen rekisteröidyt parisuhteet kuitenkin pysyvät sellaisenaan niin halutessaan.
Luettelo suomalaisista kotieläinroduista

Suomessa on pidetty kotieläimiä noin 3000 vuotta. Suomalaiset alkuperäisrodut ovat aikojen saatossa sopeutuneet hyvin pohjoisiin oloihin, mutta eivät usein menesty kilpailussa jalostetumpien rotujen kanssa. Alkuperäisrotujen lisäksi Suomessa on kehitetty myös kaksi uutta hevosrotua.
Koirarodut.
Suomalaisista koiraroduista vanhin on suomenpystykorva. Se on ns. alkuperäisrotu, joka polveutuu suoraan luonnonkannasta ilman risteytyksiä. Kaikki suomalaiset koirarodut ovat työkoiriksi, joko metsästykseen tai poropaimeniksi, jalostuneita. Tämä on suoraan sidoksissa paikalliseen kulttuuriin, jossa metsästys ja maatalous säilyivat pitkään tärkeinä elinkeinoina.
Suomessa rekisteröidyin suomalainen rotu on ollut jo vuosien ajan suomenlapinkoira, seuraavana tulee suomenajokoira ja kolmantena suomenpystykorva, jotka kaikki mahtuvat top20-listalle. 
Luettelo suomalaisista koiraroduista:
Coventry

Coventry on noin asukkaan kaupunki "(city)" ja metropolihallintopiiri "(metropolitan borough)" Länsi-Midlandsin metropolikreivikunnassa läntisessä Keski-Englannissa. Se on ennen kaikkea autojen ja moottoripyörien kaupunki; Daimler, Triumph ja Jaguar toimivat tai ovat toimineet siellä, ja kuuluisat Lontoon taksit tehdään Coventryssä.
Kaupungin suurin nähtävyys on Liikennemuseo "(Coventry Transport Museum)".
Maantiede ja ilmasto.
Coventry perustettiin Sherbournejoen varteen, aikaisemmalta nimeltään Cune. Toisen maailmansodan pommitusten jälkeen joen päälle rakennettiin kansia, ja se kulkee nykyisin tunnelissa kaupungin alla.
Vuoden lämpimimpiä kuukausia ovat heinäkuu ja elokuu, jolloin keskimääräinen ylin lämpötila on 21 astetta. Pakkaspäiviä on vuodessa keskimäärin 40 kappaletta. Sadetta saadaan 700 mm vuodessa, tasaisesti ympäri vuoden niin että sadepäiviä on 9-12 joka kuukausi.
Historia.
Coventryn historia alkaa luultavasti anglosaksien ajoilta. Vuonna 1016 viikingit tuhosivat saksilaisen nunnaluostarin, ja Mercian jaarli vaimonsa Lady Godivan kanssa rakennutti sen tilalle luostarin. Luostari toi seudulla kauppaa ja vaurautta, ja 1400-luvun puolivälissä Coventry oli merkittävä villakaupunki.
Autoalan teollisuutta on ollut alueella jo vuodesta 1896. Alkaen nykyisin tuntemattomista nimistä kuten Coventry Motette ja Great Horseless Carriage Co., jatkuen tutummilla nimillä Daimler ja Triumph, kaupungin teollisuushistoria on automerkkien paraatia. Peugeot'llakin on kaupungissa tehdas. Kuuluisat Lontoon taksit tehdään Coventryssä, ja siellä on myös Jaguarin pääkonttori ja yksi tehtaista. 1970- ja 1980-luvulla autoteollisuudella meni huonosti ja Coventryssä oli työttömyysprosentti pahimmillaan yli 20 %. Viime vuosina Coventry on toipunut lamasta kun uudet teollisuudenalat asettuvat kaupunkiin. Vuonna 2010 työttömiä oli noin 10 %, mikä oli edelleen yli Britannian keskiarvon. Vuonna 2014 tyttömyys väheni edelleen.
Toisessa maailmansodassa Saksa pommitti Coventryä samoin kuin muita suuria teollisuuskaupunkeja. Muun muassa katedraali romuttui täysin. Uusi katedraali avattiin 1962 vanhan raunioiden viereen. Coventry oli yksi Englannin pahimmin tuhoutuneista kaupungeista.
Koulutus.
Coventryssä on kaksi yliopistoa, Coventryn yliopisto, jolla on keskellä kaupunkia kampus, sekä Warwickin yliopisto, jolla on laaja kampus on noin viisi kilometriä kaupungin keskustasta etelän Warwickshireen päin. Warwickin yliopisto on yksi viidestä englantilaisyliopistosta, joita ei ole koskaan arvosteltu kärkikymmenikön ulkopuolelle opetuksen laadussa ja tutkimuksessa.
Urheilu.
Coventry City FC pelaa Ykkösliigassa. Coventry Blaze on yksi Elite Ice Hockey Leaguen perustajajoukkueista.
Koko pääoman tuottoaste

Koko pääoman tuottoaste (ROA, "return on assets") on yrityksen kannattavuuden mittari, joka kertoo, montako prosenttia tuottoa yritys tuotti kaikelle käyttämälleen pääomalle.
ROA lasketaan taseessa näkyvälle omalle ja vieraalle pääomalle. Mittarin näkökulma on yrityksen kaikkien rahoittajien näkökulma.
Laskentakaava.
ROA lasketaan jakamalla tulos ilman korkokuluja yrityksen koko pääoman määrällä.
formula_1
Tunnusluvun laskentatekniset yksityiskohdat vaihtelevat käytännössä. Taseen loppusumma eli koko pääoman määrä voidaan ottaa edellisen tilikauden lopun taseesta. Voidaan käyttää myös tilikauden keskimääräistä tilannetta eli edellisen ja tämän tilikauden taseen loppusumman keskiarvoa. Kyseeseen voi tulla jokin muukin piste tilikaudelta, kuten juhannus.
Tulos-lukuna käytetään tulosta (nettotulos) ennen vähemmistöosuutta.
Korjaustekijä "korkokulut * (1 - verokanta)" kuvaa verosäästöä, jonka yritys on saanut vähentämällä korkokulut verotuksessaan. Verosäästön määrä on verokannan mukainen osuus korkokuluista. Korjaustekijällä saatetaan erilaisen velkaisuusasteen (pääomarakenteen) yritykset keskenään vertailukelpoisiksi. Näin ROA-arvoon ei periaatteessa vaikuta se, onko liiketoiminta rahoitettu omalla vai vieraalla pääomalla.
Negatiivinen tuottoaste on huolestuttava.
Bahrain International Circuit

Bahrain International Circuit () on moottorirata Sakhirin aavikolla Al-Janūbīyahin kuvernementissa Bahrainissa.
Bahrain International Circuit valmistui 5. maaliskuuta 2004 ja se on saksalaisen arkkitehdin Hermann Tilken suunnittelema. Radalla on ajettu vuodesta 2004 alkaen Bahrainin Grand Prix. Formula 1 -kaudet ja alkoivat Bahrainin Grand Prix’llä.
Kauden 2010 Formula 1 -osakilpailu ajettiin vuonna 2006 rakennetulla yhdeksän lisämutkan Endurance Circuit -radalla, jolloin radan pituus kasvoi 820 metriä 6,299 kilometriin. Lisälenkillisellä radalla ajettiin vain kerran, kun se todettiin epäonnistuneeksi Formula 1:sten käyttöön.
Formula 1 -kaudella 2020 radalla ajettiin kaksi osakilpailua, Bahrainin Grand Prix Grand Prix Circuitilla ja Sakhirin Grand Prix Outer Circuitilla.
Rataprofiilit.
Bahrain International Circuit voidaan jakaa kuuteen erilaiseen moottorirataan: